b'\n_START_ARTICLE_\nBankininkyst\xc4\x97 Jungtin\xc4\x97je Karalyst\xc4\x97je\n_START_PARAGRAPH_\nBankininkyst\xc4\x97s sektorius Jungtin\xc4\x97je Karalyst\xc4\x97je yra vienas labiausi\xc5\xb3 i\xc5\xa1vystyt\xc5\xb3 pasaulyje. JAV ir Jungtin\xc4\x97s Karalyst\xc4\x97s finans\xc5\xb3 rinkos yra pagr\xc4\xafstos anglosaksi\xc5\xa1ka sistema. \xc5\xa0i sistema paremta atvira finansini\xc5\xb3 priemoni\xc5\xb3 apyvarta ir rinka, per kuri\xc4\x85 pritraukiama didesn\xc4\x97 dalis finansavimo. \xc5\xa0i sistema likvidesn\xc4\x97, skaidresn\xc4\x97 ir labiau i\xc5\xa1vytyta nei \xc5\xbeemynin\xc4\x97, kuri yra pagr\xc4\xafsta bankais. Kadangi JK paplitusi aglosaksi\xc5\xa1ka sistema, tai joje \xc4\xaf vertybinius popierius investuoja paskiros investicini\xc5\xb3 fond\xc5\xb3 valdymo bendrov\xc4\x97s, draudimo \xc4\xafmon\xc4\x97s bei privataus kapitalo bendrov\xc4\x97s, o Vakar\xc5\xb3 Europoje \xe2\x80\x93 Vokietijoje, Pranc\xc5\xabzijoje bei Japonijoje visas reikalingas funkcijas atlieka bankai. Pastarosioms \xc5\xa1alims b\xc5\xabdinga bankin\xc4\x97 sistema. Jose bankai u\xc5\xbesiima finans\xc5\xb3 maklerio ir draudimo \xc4\xafmoni\xc5\xb3 veikla bei teikia investicini\xc5\xb3 fond\xc5\xb3 valdymo paslaugas. Jie taip pat apr\xc5\xabpina \xc4\xafmones finansiniais i\xc5\xa1tekliais, tarpininkauja rinkoje atliekant operacijas ir dalyvauja stambiais akcininkais \xc4\xafmoni\xc5\xb3 veikloje.  JK bankininkyst\xc4\x97s pramon\xc4\x97s turto ir grynos vert\xc4\x97s santykio (finansinio sverto) vidurkis 2008 m. siek\xc4\x97 24 prie\xc5\xa1 1.'